Impjegat tal-Għaqda Dinjija tas-Saħħa li ntlaqat mill-virus tal-Ebola waqt li kien f’Sierra Leone jinsab għall-kura fi sptar fil-belt Ġermaniża ta’ Hamburg. Il-pazjent huwa mis-Senegal. L-Għaqda Dinjija tas-Saħħa bagħtet aktar minn 400 impjegat biex jiġġieldu din l-epedemija li ħakmet is-Sierre Leone, Liberja, Guinea u n-Niġerja. S’issa l-Ebola qatlet 120 ħaddiem. L-istess għaqda għalqet laboratorju f’Sierre Leone wara li impjegat ieħor kien infettat bl-Ebola.